20. Etablering af vuggestuepladser i [adresse] i 
[adresse] (Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til forslag om oprettelse af 10 0-2-års pladser i [adresse] 
Skattekisten i [adresse]. Herudover skal der tages stilling til en anlægsbevilling på 410.000 kr., som foreslås 
finansieret af ”Puljen til nybyggeri og større renoveringer” i 2022.
Kapaciteten i [adresse] består i dag af 3-6 års pladser i [adresse] i [adresse] samt 
muligheden for at indskrive 0-2-års børn ved 7 dagplejere i [adresse] og [adresse]. Dagplejen har igennem 
de seneste to år forsøgt at rekruttere dagplejere bl.a. ved opslag i lokale Facebookgrupper, på elektroniske 
tavler ved hallen, men det har desværre ikke været muligt at rekruttere et tilstrækkeligt antal. Fra 1. maj 
2022 og frem kan behovet for pladser derfor ikke dækkes i [adresse] med den eksisterende 
kapacitet. 
Den nuværende kapacitet betyder desuden, at der i dag fast gøres brug af 5 pladser hos 2 af dagplejerne 
for at dække pasningsbehovet. Det betyder, at det er vanskeligt at håndtere gæstedagpleje ved sygdom 
og efteruddannelse. Forældrene får derfor ofte gæstedagpleje uden for [adresse] eller [adresse]. 
Den fysiske kapacitet i Børnehuset Skattekisten betyder, at der kan etableres 10 vuggestuepladser inden 
for de nuværende rammer. Dagplejen har i dag legestue i Børnehuset Skattekisten, og det vil der fortsat 
være lokaler til, selvom der oprettes en vuggestuegruppe. 
VURDERING
Børn og Kultur vurderer, at der er behov for at oprette en vuggestuegruppe i Børnehuset Skattekisten, da 
det ikke er muligt at rekruttere dagplejere til at dække det fremtidige behov. Børn og Kultur foreslår derfor, 
at der etableres 10 vuggestuepladser i Børnehuset Skattekisten. I første omgang med en normering til 8 
børn for at sikre at der ikke skabes tomme pladser i dagplejen. 
Ventelisten for maj 2022 viser et underskud på 2 pladser stigende til et underskud på 7 pladser sidst på 
året i 2022. Der kan herudover være forældre, der vil søge vuggestuen fremfor dagplejen. Med en 
normering på 8 forventes vuggestuen at blive fyldt op i løbet af 2022.
Med ”pengene følger barnet” vil Børnehuset Skattekisten kun få penge for det antal børn, de har indmeldt. 
Der vil derfor ikke være ”tabte” pladser, hvis ikke alle pladser tages i brug fra start. Med en normering til 8 
børn vil medarbejdere i vuggestuen og børnehaven skulle arbejde tæt sammen for at dække den fastsatte 
åbningstid – eksempelvis ved at åbne og lukke sammen.
Ved at udvide den samlede 0-2-års kapacitet i [adresse] vil der være større mulighed for at tilbyde 
forældrene gæstedagpleje lokalt.
Sagsnr. EMN-2021-01027
DokID: 2588247
Paw Petersen
Byråd
26-04-2022 19:00
ØKONOMI
Den samlede anlægsudgift til etablering af 10 vuggestuepladser estimeres til 410.000 kr., jf. tabel 1 
nedenfor. Såfremt forslag om etablering af 10 vuggestuepladser i Børnehuset Skattekisten godkendes 
foreslås anlægsbevillingen på 410.000 kr. finansieret af ”Puljen til nybyggeri og større renoveringer” i 2022. 
Hvis denne anlægsbevilling godkendes, vil der være 123.000 kr. tilbage af rådighedsbeløbet i 2022 i A-001 
”Puljen til nybyggeri og større renoveringer”.
Tabel 1: Forventet anlægsudgift til 10 vuggestuepladser i Børnehuset Skattekisten
Opgave
Forventet anlægsudgift 
Puslebord samt andet inventar (højstole, krybber, 
barnevogne, møbler mv.)
210.000 kr. 
Etablering af legeplads til de 0-2-årige
200.000 kr.
Samlet forventet anlægsudgift 
410.000 kr. 
Den estimerede anlægsudgift på 410.000 kr. dækker over udgifter til puslebord, inventar samt etablering 
af legeplads. Der er i dag etableret et overdække (delvist åbent), så dagplejens barnevogne kan stå i tørvejr. 
Som udgangspunkt skal vuggestuen og dagplejen deles om overdækket. På sigt vil alle vuggestuebørnene 
ikke kunne være under overdækket de 2-3 dage, hvor dagplejen også er i huset. Det kan betyde, at der er 
dagplejere, som i dag vælger at benytte sig af muligheden for heldagslegestue, der vil skulle gå hjem til 
middag, så børnene kan sove deres middagslur ved dagplejeren. Dette er også praksis i mange andre af 
kommunens legestuer. Børnene vil ved meget koldt vejr skulle sove indendørs.
Driftsudgifter på 8 vuggestuepladser i en eksisterende institution vil give en merudgift på ca. 150.000 kr. 
pr. år i forhold til 8 dagplejepladser. I 2022 forventes pladserne i brugtaget fra 1. maj 2022, hvilket betyder 
en driftsudgift i 2022 på 100.000 kr. Der vil ikke være yderligere udgifter til drift, vedligehold og rengøring i 
forbindelse med etablering af vuggestuepladserne. 
INDSTILLING
Direktøren for Børn og Kultur indstiller til Byrådet: 
1.
At forslag om etablering af 10 vuggestuepladser i [adresse] i [adresse] godkendes.
2.
At der godkendes en anlægsbevilling på 410.000 kr. til etablering af 10 vuggestuepladser i 
Børnehuset Skattekisten, finansieret af et rådighedsbeløb på 410.000 kr. fra ”Puljen til nybyggeri og 
større renoveringer” i 2022. 
3.
At der gives en tillægsbevilling på 100.000 kr. i 2022 til drift af 8 vuggestue-pladser finansieret af 
kassebeholdningen, og at der i budget 2023-26 indarbejdes 150.000 kr. årligt til 8 vuggestuepladser.
BESLUTNING
     
Børne- og Skoleudvalget, 5. april 2022:
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt.
Bilag
.
